Ngǎ mī nə ma dzam də́dā anə́ Núbian[1], ǎ bɔ́n bə́ Ísraɛ̂l ? Ǹtondôbə énye a kɔ́bɔ̄ Nálā. Ngǎ mə̄ ngábɛ́d ai Ísraɛ̂l á ńnam Égîptɛn, dzam də́dā anə́ Filísta á Kaftor, ai Aram á Kir ? Endə́gə́lə́ bə́sə́m 8Mís mə́ Zāmbá wama mâbəbə ayɔŋ bəsə́m: Mayi bɔ́ mana ai sí. Hədá, mǎyǐ kig mǎn tsǎm ndâ bod Yákɔb ésə, Ǹtondôbə énye a kɔ́bɔ̄ Nálā, 9amú māyi və́ mə̄béndé, mayǐ fə səgəze ndá Īsraɛ̂l á zāŋ məyɔŋ, anə́ ḿból básəgəze ésəgəze, tɔ osá ngɔg m̀bɔ́g təge ku á sí. 10Bəsə́m bə́sə̄ yā áyɔŋ dáma bâyi wú ókəŋ bítá, ébá yā bákɔ́bɔ̄ nâ: "Ǎ yǐ kig súbū babi, amalá ziŋ lâyǐ kīg bía ku á yób.